VS002337
Datum: 2001-06-12T02:00:00.000+02:00
datum_sodbe_i_stopnje: 2006-11-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice
fischer: hudi primeri
odskodnina: 12,000.000 SIT (primerna odškodnina), 10,200.000 SIT (končna odmera odškodnine glede na 15% soodgovornost oškodovanca)
opombe: II Ips 328/2008. Reviziji tožeče in tožene stranke sta bili zavrnjeni.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Zidar.

## Škodni dogodek

Nesreča pri delu – tožnika je pri delu v izkopanem jarku zasul gramoz in asfalt, ki se j odtrgal s stene oziroma vrha jarka. Tožnikova soodgovornost je 15%.

## Poškodba

Zlom s stisnjenjem telesa XI in XII prsnega vretenca hrbtenice, raztrganina na hrbtišču nosu, zlom nosnih kosti, podkapsularno natrganje vranice, raztrganina v ustih, zlom reber VI – XI na desni strani, izliv krvi in zraka v plevralno votlino, udarnina pljuč na desni strani. V bolniškem staležu je bil od 12.6.2001 do 30.9.2002.

## Telesne bolečine

4,000.000 SIT Hude stalne bolečine – 14 dni, stalne srednje hude bolečine – 30 dni, občasne srednje hude bolečine – 2 meseca, lažje občasne bolečine z intervali srednje hudih bolečin – so trajne.

#### Ambulantno zdravljenje

Številni pregledi pri specialistu in izbranem zdravniku, v zdravilišču, ocenitev pred Komisijo ZPIZ.

#### Rehabilitacija

Fizioterapija v zdravilišču.

#### Nevšečnosti med zdravljenjem

Reševanje izpod zemlje, prevoz z rešilnim vozilom, številna RTG slikanja, CT, UZ, EMG, večmesečna nošnja tritočkovnega korteza, večmesečna hoja z berglami, drenaža prsnega koša, jemanje zdravil v obliki injekcij in tablet, delo v skrajšanem delovnem času in pri lažji delu (1 mesec).

## Strah

1,000.000 SIT Primarni zelo hud strah za življenje ob nesreči, sekundarni strah neposredno po in med zdravljenjem; zaskrbljenost po odpustu iz bolnišnice za izid zdravljenja, zaradi mravljinčenja nog; strah pred poslabšanjem stanja bo ostal tudi v bodoče.

## Zmanjšanje življenjske aktivnosti

6,000.000 SIT Trajno ZŽA v močni obliki. Anatomske posledice (deformacija hrbtenice s funkcionalno zmanjšano gibljivostjo, deformacija nosu po prelomu). Poškodba hrbtenice je zapustila kronično draženje živčnega sistema spodnjih okončin z mravljinčenjem, motnjami občutka, deloma oslabljeno mišično močjo. Levostransko pošepava, grobih fizičnih del ne more več opravljati (dvigovati in prenašati težjih bremen, delati v predklonu in terenskega dela), prav tako ne zmore daljše hoje, teka, hoje po razgibanem terenu. Kot invalid III. kategorije svojega dela ne more več opravljati in je brezposeln. Ostale so mu subjektivne težave ob spremembi vremena zaradi zloma reber.

#### Opis invalidnosti

Invalid III. kategorije.

## Skaženost

1,000.000 SIT Deformacija hrbtenice, šepanje, estetski defekt zaradi preloma nosnih kosti; brazgotina na hrbtu, ki pa ne vzbuja znatnejših neugodnih občutkov.

---

ZOR člen 200, 203